Document ID: 32014R1210

RÅDETS FORORDNING (EU) Nr. 1210/2014
af 16. oktober 2014
om fordeling af fiskerimuligheder i henhold til protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 43, stk. 3,
under henvisning til forslag fra Europa-Kommissionen, og
ud fra følgende betragtninger:
(1)
Den 17. marts 2008 godkendte Rådet ved hjælp af forordning (EF) nr. 241/2008 (1) indgåelsen af fiskeripartnerskabsaftalen mellem Det Europæiske Fællesskab og Republikken Guinea-Bissau (»aftalen«).
(2)
Den 10. februar 2012 blev der paraferet en ny protokol til aftalen (»protokollen«). Protokollen giver EU-fartøjer fiskerimuligheder i de farvande, som fiskerimæssigt hører ind under Republikken Guinea-Bissaus højhedsområde eller jurisdiktion.
(3)
Den 16. oktober 2014 vedtog Rådet afgørelse 2014/782/EU (2) om undertegnelse og midlertidig anvendelse af protokollen.
(4)
Det bør fastlægges, hvordan fiskerimulighederne skal fordeles mellem medlemsstaterne i protokollens gyldighedsperiode.
(5)
Viser det sig, at de fiskerimuligheder, som Unionen har fået tildelt i henhold til protokollen, ikke udnyttes fuldt ud, skal Kommissionen underrette de pågældende medlemsstater i overensstemmelse med Rådets forordning (EF) nr. 1006/2008 (3). Modtages der ikke noget svar inden udløbet af fristen, som skal fastsættes af Rådet, betragtes det som bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes.
(6)
For at sikre, at EU-fartøjerne kan genoptage fiskeriet, er det i protokollen fastsat, at den kan anvendes midlertidigt af begge parter fra datoen for undertegnelsen. Denne forordning bør derfor finde anvendelse fra datoen for undertegnelsen af protokollen -
VEDTAGET DENNE FORORDNING:
Artikel 1
1. De fiskerimuligheder, der er fastsat i protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau (»protokollen«), fordeles mellem medlemsstaterne som følger:
a)
frysetrawlere til rejefiskeri:
Spanien
2 500 BRT
Grækenland
140 BRT
Portugal
1 060 BRT
b)
frysetrawlere til fiskeri efter fisk og blæksprutte:
Spanien
2 900 BRT
Italien
375 BRT
Grækenland
225 BRT
c)
notfartøjer med fryseanlæg til tunfiskeri og langlinefartøjer:
Spanien
14 fartøjer
Frankrig
12 fartøjer
Portugal
2 fartøjer
d)
stangfartøjer til tunfiskeri:
Spanien
9 fartøjer
Frankrig
3 fartøjer
2. Forordning (EF) nr. 1006/2008 finder anvendelse med forbehold af aftalen.
3. Hvis de fiskerimuligheder, der er fastsat i protokollen, ikke udnyttes fuldt ud med ansøgningerne om fiskeritilladelse fra de medlemsstater, der er nævnt i stk. 1, tager Kommissionen ansøgninger om tilladelse fra andre medlemsstater i betragtning i overensstemmelse med artikel 10 i forordning (EF) nr. 1006/2008.
4. Den frist, som medlemsstaterne i henhold til artikel 10, stk. 1, i forordning (EF) nr. 1006/2008 har til at bekræfte, at de ikke fuldt ud udnytter de fiskerimuligheder, de er blevet tildelt i henhold til aftalen, fastsættes til ti arbejdsdage fra den dato, hvor Kommissionen meddeler dem disse oplysninger.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra protokollens undertegnelsesdato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 16. oktober 2014.

Labels: 18
15
5
6